stanford-oval/wikipedia huggingface dataset:
ראדו וסילה
כתבים

קורס לתולדות הכלכלה -Curs de istoria economiei
Economia mondială: căile și fazele modernizării Editura Albatros (1987)
(הכלכלה העולמית:דרכי המודרניזציה ושלביה)
Valută și economie (1994) (מטבע חוץ וכלכלה)
Monedă și politică fiscală Editura Uranus (1994) (מטבע ומדיניות פיסקלית)
De la secolul de fier la cel de-al doilea război mondial Editura Silex (1998)
(מעידן הברזל ועד למלחמת העולם השנייה)
Între echilibru și recesiune: teorie și practici de macrostabilizare (1998)
(בין איזון ומיתון: תאוריה ופרקטיקות של מקרו-סטביליזציה)
Se închide cercul? Editura Nemira (1999) (נסגר המעגל?)
Fabricius Editura Polirom (1999) (פבריציוס), רומן
Echilibru în toate - poezie Editura Cartea Româneasca (1999) - איזון בכל - שירים
Pacientul român - pamflete politice Editura Nemira (2000) (החולה הרומני - פמפלטים פוליטיים)
Cursa pe contrasens - Amintirile unui Prim-Ministru Editura Humanitas (2002) (מרוץ בכיוון הפוך - זכרונותיו של ראש ממשלה)
(2009) Buricul președintelui Editura Galaxia Gutenberg (טבור הנשיא), רומן
Tunica Ruptă Editura Galaxia Gutenberg (2009) (הגלימה הקרועה)
כתבים > תרגומים

וסילה תרגם את הספרים:
2007 - George Weigel - Martor al Speranței - Biografia Papei Ioan Paul al II-lea (1920-2005)
(ג'ורג' וייגל - עד לתקוה - ביוגרפיה של האפיפיור יוחנן פאולוס השני (2005-1929)
2012 Joseph Ratzinger - Benedict al XVI-lea Moarte și viață veșnică
(יוזף רצינגר - בנדיקטוס השישה עשר - המוות חיי הנצח )
הערות שוליים

↑  who's who
1 2 3 4 5  2013 G.Scarlat
| ראשי ממשלת רומניה |
| --- | --- | --- |
| הנסיכויות הרומניות המאוחדות | ב' קטרג'יו • קרצולסקו • קוגלניצ'אנו • קרצולסקו • ל' קטרג'יו • י' גיקה • קרצולסקו • ש' גולסקו • נ' גולסקו • יון ק' ברטיאנו • ד' גיקה • א' גולסקו • יפוריאנו • י' גיקה • ל' קטרג'יו • פלורסקו • יפוריאנו • יון ק' ברטיאנו • ד' ברטיאנו • יון ק' ברטיאנו |     |
| ממלכת רומניה | יון ק' ברטיאנו • רוסטי • ל' קטרג'יו • פלורסקו • ל' קטרג'יו • סטורדזה • אאורליאן • סטורדזה • קנטאקוזינו • קארפ • סטורדזה • קנטאקוזינו • סטורדזה • יון (יונל) ברטיאנו • קארפ • מאיורסקו • יון (יונל) ברטיאנו • אוורסקו • מרגילומן • קואנדה • יון (יונל) ברטיאנו • וייטויאנו • ואידה-ווייבוד • אוורסקו • יונסקו • יון (יונל) ברטיאנו • אוורסקו • שטירביי • יון (יונל) ברטיאנו • ו' ברטיאנו • מאניו • מירונסקו • מאניו • מירונסקו • יורגה • ואידה-ווייבוד • מאניו • ואידה-ווייבוד • דוקה • אנג'לסקו • טטרסקו • גוגה • קריסטיה • קלינסקו • ארג'שאנו • ארג'טויאנו • טטרסקו • ג'יגורטו • אנטונסקו • סנטסקו • רדסקו • גרוזה |     |
| הרפובליקה העממית הרומנית והרפובליקה הסוציאליסטית רומניה | גרוזה • גאורגיו-דז' • קיבו סטויקה • מאורר • מנסקו • ורדץ • דסקלסקו |     |
| רומניה מאז 1989 | רומן • סטולוז'אן • וקרויו • צ'ורביה • דז'או • וסילה • אתאנאסיו • איסרסקו • נסטאסה • בז'ינאריו • פופסקו-טריצ'אנו • בוק • אונגוריאנו • פונטה • צ'ולוש • גרינדיאנו • טודוסה • דנצ'ילה - אורבן • קיצו • צ'וקה • צ'ולאקו |     |
| --- | --- |
בקרת זהויות :  ISNI: 0000 0000 3748 3617  LCCN: n98072321  VIAF: 14088153   WorldCat (עם VIAF): 14088153
קמינגטוניט

| --- | --- |
קמינגטוניט עם כלוריט בצפחה
קמינגטוניט עם כלוריט בצפחה
 תכונות המינרל
 הרכב כימי:  Mg,Fe2+)7Si8O22(OH)2)
 מערך קריסטלוגרפי:  מונוקליני
 צורת הגביש:  המינרל מופיע בדרך כלל כמקבצים סיביים קורנים באורך עד 20 ס"מ, עמודיים, להביים, או גרגיריים (גבישים בלתי מפותחים). גבישים בודדים נדירים מאוד.
 צבע:  ירוק כהה, חום, חום שחרחר, אפור
 ברק:  זגוגי או משיי
 שקיפות:  שקוף עד שקוף למחצה, אור עובר בשוליים הדקים, עד אטום
 פצילות:  מושלמת בכיוון אחד ({110}) המצטלבת בזוויות של 56° ו-124° (האופייניות לקבוצת האמפיבול).
 שבירה:  לשבבים
 קשיות:  6-5 בסולם מוס
 משקל סגולי:  3.6-3.1
 שרטוט:  לבן עד לבן אפרפר
 מידע נוסף:  גבישים תאומים נפוצים.
 מינרלים נלווים:  הורנבלנדה, אנתופיליט, אקטינוליט, המטיט, טרמוליט, ארפוודסוניט, גדריט, גלאוקופן וקוורץ
קמינגטוניט הוא מינרל אינוסיליקטי (סיליקט במבנה בצורת שרשרת) של ברזל, מגנזיום והידרוקסיד, השייך לתת הקבוצה קלינו-אמפיבול בקבוצת האמפיבול, והוא גם שמה של קבוצת מינרלים הכוללת את הקמינגטוניט.
תכונות > הרכב

נוסחת המבנה הכימי של הקמינגטוניט היא Mg,Fe2+)7Si8O22(OH)2). נוסחה זו זהה לנוסחת המינרל הנפוץ יותר אנתופיליט שהוא פולימורף אורתורומבי של הקמינגטוניט המונוקליני.
הקמינגטוניט נמצא באמצעיתה של קבוצה בת שלושה מינרלים איזומורפיים (כלומר תרכובות דומות בהרכבן) היוצרים ביניהם תמיסה מוצקה, שבה כמויות משתנות של מגנזיום וברזל, והקרויה קבוצת הקמינגטוניט. המינרל העשיר יותר בברזל קרוי גרונריט. במינרל זה היחס בין כמות המגנזיום לסה"כ כמות המגנזיום והברזל במינרל נע בין 0 ל-0.29. המינרל העשיר יותר במגנזיום קרוי מגנזיו-קמינגטוניט, ובו היחס בין כמות המגנזיום לסה"כ כמות המגנזיום והברזל במינרל נע בין 0.7 ל-1. בקמינגטוניט היחס בין כמות המגנזיום לסה"כ כמות המגנזיום והברזל, על פי ההגדרה המקובלת, נמצא בין שני קצוות אלו כלומר בין 0.3 ל-0.69, והוא הנפוץ מבין השלושה.
ריכוזי הסידן, הנתרן והאשלגן בקמינגטוניט נמוכים. עם זאת קמינגטוניט נוטה יותר להחלפה של אטומים בסידן מאשר האנתופיליט. לעומת זאת בקמינגטוניט יש תכולה נמוכה יותר של Fe+3 ושל אלומיניום מאשר באנתופיליט.
קיים דמיון בין ההרכב של קמינגטוניט לבין הרכב של מינרלים אמפיבוליים אלקליים אחרים כדוגמת ארפוודסוניט או גלאוקופן-ריבקיט. עם זאת כמעט שלא נוצרת תמיסה מוצקה בין הקמינגטוניט למינרלים אלו בשל ההבדל בצורת הגבישים וחוסר האפשרות להחלפה בין יסודות אלקליים ויסודות פרו-מגנזיים (ברזל-מגנזיום, כלומר השייכים לקבוצת מתכות המעבר) בתוך מבנה האמפיבול.
גם מנגן יכול להחליף את הברזל או המגנזיום בקמינגטוניט, כשהוא מחליף את האטום באתר B. מינרלים שבהם בוצעה החלפה כזו מצויים בתצורת ברזל הפסים מותמרת בדרגה גבוהה ואז נוצרים המינרלים טירודיט (Mn2Mg5Si8O22(OH)2) או דנאמוריט (Mn2Fe5Si8O22(OH)2) או שילוב ביניהם.
תכונות > קריסטלוגרפיה

הקמינגטוניט מתגבש במערכת המונוקלינית, חבורת סימטריות נקודתית "מונוקלינית רגילה"  2/m\ , וחבורת סימטריות מרחבית C2/m. הפרמטרים של תא היחידה הם: Å‏a=9.53‏, b=18.23Å‏, c=5.32Å, וגודלה של זווית β הוא 101.97°. ככל מינרל בקבוצת האמפיבול בנוי הקמינגטוניט משרשרת כפולה שבה שתי שורות של ארבעונים של סיליקט (SiO4) מתחברות אל שתי שורות אחרות דרך קטיונים של מגנזיום או ברזל.
תכונות > תכונות פיזיקליות

המינרל מופיע בדרך כלל כמקבצים סיביים קורנים באורך עד 20 ס"מ, עמודיים, להביים, או גרגיריים (גבישים בלתי מפותחים). גבישים בודדים נדירים מאוד. לקמינגטוניט יש פצילות מושלמת המצטלבת בזוויות של 56° ו-124° (האופייניות לקבוצת האמפיבול). הקשיות של המינרל בינונית, 6-5 בסולם מוס, ומשקלו הסגולי הממוצע 3.35 גרם לסמ"ק. גבישים תאומים נפוצים. צבעו וצורתו דומים מאוד לאלו של המינרלים אנתופיליט וגדריט ונדרשת בדיקה במעבדה בעזרת קריסטלוגרפיה באמצעות קרני רנטגן על מנת להבדיל בין השלושה.
תכונות > תכונות אופטיות

אופטית המינרל הוא דו-צירי חיובי. מקדמי השבירה של הקמינגטוניט הם: nα=1.639-1.671‏, nβ=1.647-1.689‏ ו-nγ=1.664-1.708, המקדמים גדלים ככל שתכולת הברזל גדלה. השקיפות של גבישי הקמינגטוניט נעה משקיפות מלאה דרך שקיפות למחצה ועד אטומה, צבעם בדרך כלל הוא בגוונים של ירוק כהה, חום, חום שחרחר, אפור. בשקף מנוסר הקמינגטוניט חסר צבע עד ירוק חיוור. הברק של הקמינגטוניט הוא זגוגי או משיי, והנפיצה שלו חלשה. הקמינגטוניט ניחן בפליאוכרואיזם (עד כמה משתנה צבע המינרל בהתאם לזווית בה מסתכלים בו) חלש עד בינוני (תלוי בתכולת הברזל). משתי זוויות הוא נראה חסר צבע, ומזווית שלישית הוא נראה חסר צבע עד ירוק חיוור.
גילוי ומקור השם

המינרל נתגלה לראשונה ב-1824 בסמוך לעיירה קמינגטון (Cummington) במחוז המפשייר (Hampshire) שבמדינת מסצ'וסטס שבארצות הברית. המינרל קרוי על שם המקום בו נתגלה לראשונה.
שימושים

יש שימוש מועט למינרל קמינגטוניט, והוא משמש מעט כמינרל לאספנים. חבר אחר בקבוצת הקמינגטוניט, המינרל גרונריט, נכרה לשימוש כאזבסט במזרח פרובינציית טרנסוואל שבדרום אפריקה תחת השם המסחרי אמוסיט. מקור השם בחברת הכרייה "מכרות האזבסט של דרום אפריקה" שראשי התיבות של שמה באנגלית (Asbestos Mines of South Africa) הם "אמוסה". לאזבסט יש שימושים תעשייתיים רבים למרות סיכוני הבריאות שהוא גורם (אבק אזבסט הוא חומר מסרטן), והוא מיוצר ממינרלים רבים שלהם צורה סיבית. המינרלים סרפנטין וטרמוליט נחשבים מינים טובים יותר לשימוש כאזבסט, משום שסיביהם גמישים יותר ועמידותם למתחים גדולה יותר, אבל גם לאזבסט מגרונריט יש שימושים.
מקור

קמינגטוניט מצוי בסלעים עשירים במגנזיום שעברו התמרה וכן באמפיבוליטים. המינרל מצוי בדרך כלל יחד עם מינרלים כדוגמת הורנבלנדה או אקטינוליט, קלינוכלור מגנזי, טלק, סרפנטין-אנטיגוריט או פירוקסן שעבר התמרה. קמינגטוניט עשיר במגנזיום עשוי להימצא יחד עם אנתופיליט.
קמינגטוניט נמצא גם בסלעי יסוד פלסיים כדוגמת דקיט. קמינגטוניט עשוי להיווצר בשלב מאוחר בסלעי יסוד כדוגמת בזלת ונוריט, אבל כמעט שאינו מופיע בסלעי עשירים בסיליקה. סוגים עשירים במנגן מצויים בסלעים מותמרים עשירים במנגן. הסוג גרונריט מאפיין את תצורת ברזל הפסים המותמרת של אזור ימת סופיריור ושל חגורת לברדור. בהתמרה מתקדמת (התמרה שבמהלכה הטמפרטורה והלחץ עולים) הקמינגטוניט והגרונריט עוברים התמרה לחברים בקבוצות האוליבין והפירוקסן (היפרסתן ואנסטטיט). התמרה נסוגה (התמרה שבמהלכה הטמפרטורה והלחץ יורדים) יכולה לגרום לשחזור הקמינגטוניט כמו גם אמפיבולים אחרים של ברזל ומגנזיום.
תפוצה

הקמינגטוניט הוא מינרל נפוץ. מקומות בהם ניתן למצוא את המינרל כוללים את האתר בסמוך לעיירה קמינגטון (Cummington) במחוז המפשייר (Hampshire) שבמדינת מסצ'וסטס (שם נמצא המינרל לראשונה), ובתצורת הברזל של מחוז ג'קסון (Jackson County Iron Formation) שבארצות הברית; בתצורת הברזל ואבוש (Wabush Iron Formation), לברדור סיטי (Labrador City), בלברדור שבפרובינציית ניופאונדלנד ולברדור שבקנדה; בנפת מייאמורי שבמחוז איוואטה ביפן; בקומפלקס גרבל היל-גלן פיין (Garabal Hill-Glen Fyne complex) שבסקוטלנד; ובנורדמרק שבמחוז ורמלנד (Värmland) שבשוודיה.
לקריאה נוספת

Deer W.A., Howie R.A., & Zussman J. An Introduction to the Rock Forming Minerals, 2nd Edition, 1997, pp. 229-247.
Hurlbut, Cornelius S.; Klein, Cornelis, 1985, Manual of Mineralogy, 20th ed., Wiley, ISBN 0-471-80580-7
Klein, Cornelius., 2002, The Manual of Mineral Science, 22nd ed., John Wiley & Sons, Inc. ISBN 0-471-25177-1
הערות שוליים

↑  לרשימה המלאה ניתן להיעזר בקישור לאתר Mindat.
קוקורוזי

| --- | --- |
קוקורוזי במהלך הופעה בהלסינקי, פינלנד ב-2007.
קוקורוזי במהלך הופעה בהלסינקי, פינלנד ב-2007.
 מקום הקמה:  ארצות הברית 
 מוקד פעילות:  פריז, צרפת
 תקופת הפעילות:  מ-2003
 סוגה:  פולק, פריקפולק, אינדי רוק, פוסט רוק, מוזיקה אלקטרונית, טריפהופ, מוזיקה ניסיונית, גליץ'
 כלי נגינה:  גיטרה, פסנתר, נבל, חליל, קסילופון, קלידים, מכונת תופים, סינטיסייזר, צעצועי ילדים
 חברת תקליטים:  Touch and Go
 www.cocorosieland.com
 חברים
 ביאנקה ליילאני   סיירה רוז קאסדי
 
סיירה קאסדי משמיעה למיקרופון צלילים מצעצוע במהלך הופעה בשנת 2005.
קוקורוזי (בצרפתית: CocoRosie, נהגה: קוֹקוֹרוֹזִי) הן צמד מוזיקלי מסוג פריקפולק ופולקטרוניקה אשר נוסד בשנת 2003 בצרפת ומורכב מהאחיות ביאנקה ליילאני ("קוקו") וסיירה רוז ("רוזי") קאסדי. סגנונן המוזיקלי מאופיין במוזיקה אקוסטית עשירה, מגוונת ומנימיליסטית, שירה רכה ולעיתים אף אופרה עדינה בשילוב טקסטים ופיוטים עמוקים וביזאריים. הופעתן החצונית של השתיים יוצאת דופן ובעלת מוטיביים קברטים ובוהמיים.
סיירה בעיקר מנגנת בגיטרה, פסנתר ונבל ומבצעת את קולות הרקע. ביאנקה שרה ומפעילה כלים שונים היוצרים צלילים מיוחדים כמו צעצועי ילדים וכלים אלקטרונים שונים. קוקורוזי הופיעו בתחילה אך ורק כצמד, אך בשנים האחרונות הן צירפו בהופעותיהן התכופות נגני רקע, בעיקר בסיסט ונגן סינתיסייזר ומכונת תופים. בנוסף, השתיים ביצעו שיתופי פעולה עם זמרי פולק שונים כגון דבנדרה בנהארט, אנתוני האגרטי, דיאן קלאק ועוד.
היסטוריה > ילדוּת ונעורים

ביאנקה וסיירה הן אחיות ממוצא אינדיאני. סיירה נולדה באיווה וביאנקה בהוואי שבארצות הברית, ושמות החיבה שחוברו לכדי שם ההרכב, "קוֹקוֹ" ו"רוֹזי", ניתנו להן על ידי אימן אשר נדדה איתן ברחבי יבשת אמריקה בצעירותן. כשאר היו האחיות בנות 3 ו-5 הוריהן התגרשו. אביהן היה מרוחק מהן יחסית ועסק בשאמאניזם, בחינוך ולדורף במקומות שונים בארצות הברית ובדת הפיוטה האופיינית לאינדיאנים וכוללת שימוש נרחב באנתאוגן פיוטה. במהלך עונות הקיץ נהגו ביאנקה וסיירה לסייר עם אביהן בשמורות טבע אינדיאניות.
בגיל 14 הוצאה סיירה מביתה על ידי אמהּ ונשלחה לפנימייה. למשך זמן קצר למדו האחיות ביחד בבית ספר באריזונה, אך בהמשך החליפה סיירה בתי-ספר כמעט כל שנה ובכך ניתק הקשר עם אחותה. בשנת 2000 כאשר הייתה בת 20 עברה סיירה לדירה קטנה ברובע מונמארטר שבפריז והחלה ללמוד במכללה למוזיקה בשאיפה לכונן קריירה כזמרת אופרה. במהלך תקופה זו ביאנקה למדה בלשנות וסוציולוגיה בניו יורק והתמידה בעיסוק באמנות חזותית וכתיבה.
היסטוריה > הקמת "קוקורוזי"

בשנת 2003 חשה ביאנקה שהיא מיצתה את ניו יורק והחלה לטייל בעולם, ובאופן לא מתוכנן היא הגיעה לדירתה של סיירה. השתיים בילו כמעט את כל זמנן יחד בחדר האמבטיה כאשר הן מנגנות ושרות יחד, ובחרו בחדר הקטן כיוון שהיה בעל הבידוד האקוסטי הטוב ביותר בדירה. במהרה הן השלימו את הקלטות אלבום הבכורה שלהן, "La Maison de Mon Rêve", ובנוסף קטע היפ הופ בשם "Word to the Crow" אשר לא הופץ מעולם. במקור, האלבום תוכן להיות מופץ בקרב מעגל החברים הקרוב של השתיים, אך בשנת 2004 הגיע עותק של הדיסק לחברת התקליטים העצמאית Touch and Go Records ואלה מיהרו להחתים את השתיים ולהפיץ את האלבום, על אף שהיה באיכות סאונד נמוכה (Lo-Fi) האופיינית להקלטות ביתיות. לאחר הפצת האלבום הפכו האחיות לצמד מוזיקלי רשמי.
היסטוריה > המשך פעילות

לתקופה מסוימת עברו האחיות להתגורר יחד בברוקלין שבניו יורק, ולאחר מכן חזרו לפריז. ב־2006 הקימה סיירה יחד עם חבר הרכב בשם "מטאליק פאלקונס" (Metallic Falcons). ההרכב חתום בחברת התקליטים "Voodoo Eros Records" אותה הקימה אחותה, ביאנקה. בנוסף, השתיים פתחו גלריה וחלל להופעות בברוקלין, ובמקום הוצגה תערוכת אומנות של ביאנקה, ובמקביל הן המשיכו להופיע.
במאי 2007, לאחר הופעה בוונקובר שבקנדה נעצרו שניים מהנגנים של קוקורוזי במעבר הגבול לארצות הברית ונפתחו נגדם הליכי גירוש. הסיבה למעצר לא פורסמה, אך הלהקה ביטלה את כל סיבוב ההופעות שתוכנן לה בארצות הברית.
כמה משיריהן של קוקורוזי שימשו כמוזיקת רקע בסרטוני פרסומת אחדים. בשנת 2006 נכללו כמה שירים בפסקול ששימש תצוגת אופנה של רשת "פראדה" באיטליה. בשנת 2008 שיריהן שימשו את ההפקה המחודשת למחזה השייקספירי "המלט" שהועלה בתיאטרון הדרמה המלכותי בסטוקהולם שבשוודיה. ב־29 באפריל 2008 הופיעו הצמד בתזמורת הקונצרטחבאו שבאמסטרדם.
קוקורוזי הלחינו פסקול לשני סרטים: "Haus der Wünsche" הגרמני ו-"Frankie" הצרפתי. שירים שלהן הופיעו גם בסרט הצרפתי "Anna M" שיצא ב־2007, ובסרט האימה הקווירי של הבמאי השנוי המחלוקת ברוס לה ברוס "Otto; or Up with Dead People" מ־2008.
באוקטובר 2008 דורגו קוקורוזי במקום ה-16 ברשימת "100 האמנים של העשור" שערך מגזין המוזיקה " betterPropaganda".
בשנת 2009 עזבו קוקורוזי את חברת התקליטים המקורית שלהן, "Touch and Go Records", והוציאו באופן עצמאי EP בשם "Coconuts, Plenty of Junk Food". מאז הן אינן חתומות באף חברת תקליטים.
דיסקוגרפיה > EP ואחרים

2004 - "Word to the Crow" (לא יצא באופן רשמי)
2004 - "Beautiful Boyz EP" (עם אנתוני האגרטי)
2008 - "God Has a Voice, She Speaks Through Me"
2009 - "Coconuts, Plenty of Junk Food" (הוצאה עצמית)
הערות שוליים

↑  ראו הכנסייה האינדיאנית בוויקיפדיה באנגלית
↑  ראו שמורות טבע אינדיאניות בוויקיפדיה באנגלית
↑  Conservatoire de Paris
↑  ראו Touch and Go Records בוויקיפדיה באנגלית
↑  Red Bone Slim VS. Itself: an Exhibition of Drawings
↑  CocoRosie Arrested! Cancelled N.Am. Tour!, MOG, 7/5/2007
↑  CocoRosie Arrested And Deported, Indigo Flow, 15/5/2007
↑  Phillip Taylor-Parker, Top 100 Artists of the Decade: #16 CocoRosie, betterPropaganda
| --- | --- |
בקרת זהויות :  GND: 16074593-7  ISNI: 0000 0001 1519 896X  LCCN: no2005071486  MusicBrainz: e162b2eb-6a42-4240-8c1b-c94d9a0acb73  NKC: xx0072913  SUDOC: 112943853  VIAF: 137566442   WorldCat (עם VIAF): 137566442
רגשות כמידע חברתי

תרשים של המודל
רגשות כמידע חברתי (EASI Model - Emotions as Social Information), הוא מודל תאורטי של הפסיכולוג החברתי ואן קליף, העוסק בגישה פונקציונלית-חברתית של רגש. לפי המודל, רגשות שאדם מבטא יכולים לספק מידע לאחרים הצופים בו, ומידע זה עשוי להשפיע על התנהגותם.
המודל נתמך ברובו על ידי מחקרים העוסקים בסכסוך, משא ומתן, מנהיגות וביצועים בצוותים.
יסודות המודל

הנחת היסוד של המודל היא כי כפי שמצבי רוח מספקים מידע לפרט עצמו, ביטויי רגשות מספקים גם מידע לאחרים, הצופים בפרט, העשוי להשפיע על התנהגותם. המודל מרחיב הנחה זו על ידי זיהוי שני תהליכים היכולים להשפיע על התנהגות הצופה: תהליך ההסקה, ותגובות רגשיות.
הליך הסקת המסקנות: בהתבסס על ביטויי הרגש של הפרט, אחרים (הצופים) יכולים להסיק אודות הרגש שלו, עמדותיו וכוונותיו ההתנהגותיות. מסקנות אלה משפיעות על התנהגותו של הצופה. השלכות של ביטויי הרגש הללו, משתנות לפי פונקציה של מצב, אך את ערכו הבסיסי של רגש בודד נוטים להכליל על פני מצבים.
תגובות רגשיות: תגובות רגשיות יכולות לגרום להשפעה בין-אישית על ידי עוררות תגובות רגשיות אצל הצופים, אשר יכולות להשפיע עליהם. תגובות רגשיות אלו נחלקות לשני סוגים: ראשית, רגשות יכולים להתפשט באופן ישיר מהפרט אשר מבטא את הרגשות לצופה בהם, על ידי תהליך הידבקות רגשית, חיקוי ומשוב (כלומר משוב פיזיולוגי ממבע פנים, קול ותנועות הגוף). ביטויי רגשות יכולים להשפיע על רושם אישי ועל חיבה בינאישית.
עיבוד מידע

ההנחה העיקרית של מודל הרגשות כמידע חברתי, היא שביטויי רגשות מספקים מידע. על פי הנחה זו, המודל טוען כי ההשפעות הבינאישיות של ביטויי רגשות תלויות במוטיבציה של הצופה ויכולתו לעבד את המידע של ביטויי רגשות האחר. ככל שעיבוד המידע יסודי יותר, כך גובר חוזק הניבוי של תהליך ההסקה. ככל שתהליך עיבוד המידע רדוד יותר, כך חזק יותר ניבוי התגובות רגשיות.
גורמים חברתיים

כוח הניבוי של תגובות רגשיות ותהליכי ההסקה אודות ביטויי הרגשות של האחר, תלויים גם בגורמים חברתיים. רגשות כמידע חברתי, כוללים את טיב היחסים הבינאישיים, נורמות תרבותיות, והדרך בה הרגש בא לידי ביטוי. גורמים אלה משפיעים על התפיסה ההולמת ביטויי רגשות (כלומר, כיצד, מתי ואיך יש להביע רגש), והאחרונה משפיעה על התגובות ההתנהגותיות.
לקריאה נוספת

Keltner, D., & Ekman, P. (2000). Facial expression of emotion. Handbook of emotions, 2 (236-249), 2-17.
Van Kleef, G. A., De Dreu, C. K., & Manstead, A. S. (2010). An interpersonal approach to emotion in social decision making: The emotions as social information model. Advances in experimental social psychology, 42, 45-96
.
רוח הרפאים של איירה

| --- | --- |

תמונת הערפילית "רוח הרפאים של איירה", צולם על ידי טלסקופ החלל האבל באוגוסט 2010.
 נתוני תצפית
 קבוצת כוכבים:  שור
 שמות נוספים:  IRAS 05437+2502
 מגלה:  טלסקופ החלל IRAS 
 תאריך גילוי:  1983
 סוג:  ערפילית החזרה
 עלייה ישרה:  05ʰ 46ᵐ 51.6ˢ‏
 נטייה:  ‏45″ ‏03′ ‏25°‏+ 
 
רוח הרפאים של איירה (באנגלית ‏Ira's Ghost', נקראת גם IRAS 05437+2502) היא ערפילית שהתגלתה לראשונה ב-1983 בקבוצת הכוכבים שור בידי הלוויין IRAS וממוקמת בשביל החלב. הערפילית נקראת על שם הלוויין שגילה אותה. זוהי ערפילית החזרה, כלומר ענן גז שמואר על ידי מקור אור, בניגוד לערפילית פליטה שמוארת על ידי כוכב שנמצא בתוכה.
תמונה חדשה שצילם טלסקופ החלל האבל באוגוסט 2010, כחלק מ"מטרות הבונוס" שלו, מראה את שולי הערפילית מוארים. טרם ידוע מהו מקור האור שמאיר את הערפילית.
הסבר אפשרי אחד למקור האור הוא כוכב מהיר במיוחד שעבר דרך הערפילית והשאיר אותה מוארת.
הערות שוליים

1 2  SIMBAD
קרחון אסטרו (אנטארקטיקה)

ערך זה עוסק בקרחון באנטארקטקיה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  82°54′00″S 157°19′59″E﻿ / ﻿82.9°S 157.333°E﻿ / -82.9; 157.333
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון אסטרו(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון אסטרו
 
קרחון אסטרו (באנגלית: Astro Glacier) הוא קרחון בארץ אואטס שבאנטארקטיקה.
הקרחון ממוקם בין גבעות טרנר, ופסגת טריקורן שברכס מילר.
הקרחון זורם לכיוון צפון - מזרח, ונשפך אל קרחון מארש.
היסטוריה > גילוי הקרחון

הקרחון התגלה על ידי המחלקה הצפונית (the northern party) של משלחת הסקר הגאולוגי האנטארקטי של ניו זילנד, אשר חקרה את האזור בעונת המחקר (הקיץ האנטארקטי) 1961–1962.
היסטוריה > מקור השם

הקרחון נקרא בשם זה, משום שתחנה מחקר אסטרונומית הוקמה על מצוק בשפך הקרחון בדצמבר 1961.
קרל אוברג

| --- | --- |

פייר לאוואל משמאל, וקרל אוברג מימין
 לידה:  27 בינואר 1897 המבורג, הקיסרות הגרמנית 
 פטירה:  3 ביוני 1965 (בגיל 68) פלנסבורג, הרפובליקה הפדרלית של גרמניה 
 מדינה:  הקיסרות הגרמנית, גרמניה הנאצית, גרמניה המערבית 
 השתייכות:  צבא הקיסרות הגרמנית 
 תקופת הפעילות:  1933–1945 (כ־12 שנים)
 דרגה:  גנרל 
 פעולות ומבצעים
 מלחמת העולם הראשונה 
 עיטורים
 צלב הברזל  צלב ההצטיינות במלחמה  צלב הכבוד 
 
קרל אלברכט אוברג (בגרמנית: Carl Albrecht Oberg; ‏27 בינואר 1897 – 3 ביוני 1965) היה מפקד אס אס גרמני שהיה אחראי, במסגרת תפקידו, להשמדתם ולגירושם של עשרות אלפי יהודים למחנות ההשמדה שבפולין.
למרות הרשעתו בפשעי מלחמה ושני גזרי דין מוות נפרדים שנפסקו לו, קיבל אוברג חנינה מידיו של שארל דה גול נשיא צרפת וחזר לגרמניה.
ביוגרפיה > ראשית חייו

אוברג נולד בהמבורג ב-27 בינואר 1897. במלחמת העולם הראשונה לחם וזכה בכמה עיטורים. ב-1920 השתתף בניסיון ההפיכה הלאומני של קאפ ("Kapp Putsch").
בראשית שנות ה-20 היה אוברג איש הקשר בשלזוויג (Schleswig) בין ארגונים לאומניים לבין הצבא הגרמני (הרייכסווהר). ב-1926 עבד כמה חודשים בחברה לממכר פירות טרופיים, אחר-כך היה מובטל עד 1930, אז רכש קיוסק לממכר טבק בהמבורג.
ב-1932 לקח אותו ריינהרד היידריך אליו למינכן ואחר כך לברלין, ואוברג היה ליד ימינו של היידריך בארגון האס דה. הוא עלה מהר בשורות האס אס, וב-1935 היה לשטנדרטנפיהרר (אלוף-משנה). ב-1938 פיקד על גדוד של האס אס במקלנבורג (Mecklenburg), ומינואר 1939 היה מפקד משטרת צוויקאו (Zwickau).
ביוגרפיה > מלחמת העולם השנייה

בספטמבר 1941 מונה למפקד האס אס והמשטרה במחוז רדום שבגנרלגוברנמן, ושם היה אחראי להשמדת היהודים ולמשלוח פולנים לעבודת כפייה. במרץ 1942 הועלה לדרגת אס אס בריגדפיהרר (תת-אלוף), וב-12 במאי 1942 נשלח לפריז כמפקד הבכיר של האס אס והמשטרה של צרפת הכבושה.
אוברג היה אחראי לפרסום הצו לנשיאת הטלאי הצהוב, לאמצעים חריפים נגד המחתרת הצרפתית, ובעיקר - למימוש "הפתרון הסופי" של יהודי צרפת.
לפי הוראותיו גורשו כ-75,000 יהודים מצרפת למחנות ההשמדה שבפולין. רק כמה אלפים מהם שרדו. באוגוסט 1944 הועלה לדרגת אס אס אובר-גרופנפיהרר (אלוף) וגנרל במשטרה.
בדצמבר 1944 נשלח לפקד על יחידת צבא במסגרת גיס שמפקדו היה ראש האס אס היינריך הימלר.
ביוגרפיה > אחרי מלחמת העולם השנייה

ביוני 1945 נאסר אוברג בידי האמריקנים ונידון למוות. ב-10 באוקטובר 1946 הוסגר לצרפתים, וב-9 באוקטובר 1954 שוב נידון למוות. אך ב-10 באפריל 1958 הומתק עונשו למאסר עולם, וב-31 באוקטובר 1959 הומתק בצו חנינה נשיאותי ל-20 שנות מאסר ועבודות פרך.
ב-1962 קיבל אוברג חנינה מידי נשיא צרפת שארל דה גול. הוא חזר לגרמניה, ומת כעבור שלוש שנים.
קרחון מקלירי

| --- | --- |
אין תמונה חופשית
 מידע כללי
 מיקום:  אזור הברית האנטארקטית 
 קואורדינטות:  79°33′00″S 156°49′59″E﻿ / ﻿79.55°S 156.833°E﻿ / -79.55; 156.833
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון מקלירי(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיקרחון מקלירי
 
קרחון מקלירי או קרחון מק'קלירי (באנגלית: McCleary Glacier) הוא קרחון רחב, הזורם לכיוון דרום מערב, ונשפך אל קרחון דרווין, מערבית לרכס טנטאקל באנטארקטיקה.
הקרחון נמצא בגובה 1,503 מטרים מעל פני הים.
היסטוריה > גילוי הקרחון

הקרחון מופה על ידי הסקר הגאולוגי של ארצות הברית, תוך שימוש בטלורומטר, ובתצלומי אוויר שבוצעו על ידי צי ארצות הברית בין השנים 1963–1959.
היסטוריה > מקור השם

שמו של הקרחון ניתן לו על ידי הוועדה המייעצת לשמות אנטארקטיים.
הקרחון נקרא על שם ג'ורג' מקלירי (George McCleary), שהיה קצין יחסי הציבור של צוות הפרויקטים האנטארקטיים של ארצות הברית ((U.S. Antarctic Projects Officer (USAPO) בין השנים 1961–1959, והקים את העלון של צוות הפרויקטים (the Bulletin of the U.S. Antarctic Projects Officer).
לקריאה נוספת

• Jane G. Ferrigno, Kevin M. Foley, Charles Swithinbank, and Richard S. Williams, Jr., , U.S. Geological Survey Geologic Investigations Series Map I–2600–I, 1 map sheet, 23-p. text. 978-1-4113-2477-0
• Margaret Bradshaw, ,  Vol 12. No. 8 Issue No. 140 (June, 1992), PP 250 - 251
רגשות מזויפים

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
יוסי חרסונסקי: 
"רגשות מזויפים" הוא שיר שהוקלט על ידי הזמרת הישראלית מרגלית צנעני. הוא יצא לאור ב-21 ביולי 2012, בהוצאת חברת התקליטים ביג בוס רקורדס.
השיר הגיע למקום השמיני במצעד של מדיה פורסט, והשישה-עשר ברדיו אמצע הדרך.
רקע וכתיבה

השיר נכתב והולחן על ידי נדב אסולין ובנה של מרגלית צנעני, אסף לביא צנעני והופק על ידי נדב ביטון. "רגשות מזויפים" הוא מעין בלדה ים-תיכונית, שבאופיה על פי כתבה שפורסמה באתר האינטרנט של מאקו, מזכירה את להיטה "עץ ירוק מפלסטיק", שיצא שלוש שנים קודם לכן כחלק מאלבומה האחרון, דווקא היום (2009).
יוסי חרסונסקי סקר את השיר בחיוב, והעניק לו ציון של ארבעה כוכבי זהב מתוך חמישה.
וידאו קליפ

טרם הוציאה את הווידאו קליפ המלא של "רגשות מזויפים", העלתה מרגלית צנעני לערוץ היוטיוב שלה ב-21 ביולי 2012, אודיו שלו, המציג את עטיפתו החלקית של הסינגל שצולמה בשחור-לבן. עטיפתו המלאה של הסינגל פורסמה בספוטיפיי ובשאר רשתות הזרמות המדיה.
מיקומי שיא

|   ‏‏‏  מצעדים ודירוגים (2012)> מדינה |   ‏‏‏  מצעדים ודירוגים (2012)> מצעד |   ‏‏‏  מצעדים ודירוגים (2012)> מיקום שיא |   ‏‏‏  מצעדים ודירוגים (2012)>  |
| --- | --- | --- | --- |
|  ישראל | מדיה פורסט ישראל | 8 |  |
|  ישראל | רדיו אמצע הדרך | 16 |  |